
ДО
ОБЩИНСКИ СЪВЕТ
БУРГАС


Д ОК Л А Д Н А  З А П И С К А

ОТ ДИМИТЪР НИКОЛОВ – КМЕТ НА ОБЩИНА БУРГАС

Относно: Осигуряване на финансови средства в размер на 100 000 лв. за финансово подпомагане на ППМГ „Акад. Никола Обрешков“ 


УВАЖАЕМИ ОБЩИНСКИ СЪВЕТНИЦИ,

ППМГ „Акад. Никола Обрешков“ е една от водещите образователни институции в страната, чиито възпитаници ежегодно носят гордост на Бургас с постиженията си на национални и международни състезания по математика и природни науки благодарение на качествената профилирана подготовка. Зад успехите на учениците стои неуморния труд на техните високо квалифицирани преподаватели, за който не се предвижда финансиране в единния разходен стандарт на делегирания бюджет и което на свой ред е довело до финансов недостиг по бюджета на училището.
В своя Докладна записка с рег. № 67-00-1794/05.12.2024 г. до Кмета на Община Бургас, приложена към настоящото предложение, директорът на ППМГ „Акад. Никола Обрешков“ алармира за значителни финансови затруднения, което застрашава изплащането на декемврийските заплати на служителите. Предложените от директора мерки са недопустими съгласно Закона за публичните финанси, затова Община Бургас разпореди незабавен одит на институцията, който да установи причините, довели до подобен дефицит.
От отчетните данни към 30.11.2024 г. е видно, че по бюджета на училището има целеви средства – стипендии, средства за подобряване на материално –техническата база, средства по Национални програми на МОН, които не са изразходени, но не могат да бъдат използвани за изплащане на възнаграждения на персонала и трябва да останат като преходен остатък за разходване през следващата бюджетна година.  
Във връзка с гореизложеното, считам за целесъобразно Общински съвет – Бургас да одобри отпускането на средства за дофинансиране на училището от бюджета на Община Бургас.
Предприемането на незабавни действия за успешно приключване на бюджетната година обосновават необходимостта от допускане предварително изпълнение на предлаганото решение, при условията на чл. 60, ал.1 от Административно-процесуалния кодекс.
Предвид изложеното и на основаниe чл. 21, ал. 1, т. 8 от Закона за местното самоуправление и местната администрация, предлагам на Общинският съвет да вземе следното:


РЕШЕНИЕ:

1. Да бъде отпусната заемообразно сума в размер на 100 000 лв. от бюджета на Община Бургас за финансово подпомагане на ППМГ „Акад. Никола Обрешков“ през бюджетната 2024 г., която да бъде възстановена през 2025 г. Средствата да бъдат осигурени чрез вътрешнокомпенсирани промени от бюджета на Община Бургас за 2024 г.
2. На основание чл. 60, ал. 1 от Административнопроцесуалния кодекс, допуска предварително изпълнение на решението, предвид необходимостта от предприемане на незабавни действия за успешно приключване на бюджетната година.

Приложение: Докладна записка с рег. № 67-00-1794/05.12.2024 г.





ДИМИТЪР НИКОЛОВ
Кмет на Община Бургас

